Държавен вестник, бр. 66, 2009 г., стр. 102

СТР.  102	
Д Ъ Р Ж А В Е Н  В Е С Т Н И К 	
БРОЙ  66
прекратява делото и изпраща поръчката на съда 
по местоживеенето на лицето, като уведомява 
делегиращия съд.
(2) При други пречки за изпълнение на 
поръчката в зависимост от характера им тя 
се прекратява или се искат указания от деле­
гиращия съд.
Чл.  140. Международната правна помощ 
се извършва съгласно процесуалните закони, 
международните договори и действие правото 
на Европейския съюз.
Г л а в а  о с е м н а д е с е т а
СЪХРАНЯВАНЕ НА ВЕЩЕСТВЕНИТЕ
ДОКАЗАТЕЛСТВА
Чл. 141. (1) Служба „Съдебно деловодство“ 
приема постъпилите в съда веществени доказа­
телства и ги регистрира в книгата за веществени 
доказателства.
(2) Приемането се извършва по данните в 
обвинителния акт или заявлението за приоб­
щаване на вещественото доказателство и се 
удостоверява с протокол, подписан от преда­
ващия и приемащия служител. Протоколът се 
прилага към делото. 
(3) Веществените доказателства се описват 
подробно в книгата, като се означават видът, 
марката, фабричният номер, броят, метражът, 
теглото и степента на износеност, когато това 
е от значение. При нужда може да се използва 
помощта на вещо лице, определено с разпо­
реждане на съдията докладчик.
(4) Веществените доказателства се приемат 
в съда, опаковани съобразно естеството им и 
по подходящ за съхранение начин.
Чл. 142. Върху опаковката на веществените 
доказателства се поставя стикер с означение 
на номера и годината на делото и номера, 
под който са вписани в книгата за веществени 
доказателства.
Чл. 143. (1) Веществените доказателства, с 
изключение на парите и другите ценности, се 
съхраняват от деловодството в специални по­
мещения или обезопасени шкафове и не могат 
да се ползват за цели извън процеса.
(2) Парите и другите ценности се предават 
за пазене в търговска банка, обслужваща дър­
жавния бюджет, или в Българска народна банка.
Чл. 144. Взривните вещества, огнестрелните 
оръжия и боеприпасите остават за съхранение 
в съответната полицейска служба, в която са 
били предадени по време на досъдебното про­
изводство. Отровните и упойващите вещества 
остават на съхранение по местата, където са 
били предадени по време на досъдебното произ­
водство. Наркотичните вещества, прекурсорите 
и растенията, съдържащи наркотични вещества, 
се съхраняват по реда, предвиден в съответните 
специални закони и подзаконови нормативни 
актове. Съдебните служители, отговарящи за 
съхранение на съответните вещества, са длъжни 
да осигурят представянето им в съда по разпо­
реждане на съдебния състав. 
Чл. 145. Веществени доказателства се полу­
чават от съдебния секретар при предявяване 
по реда на НПК и се връщат в деловодството 
след приключване на съдебното заседание.
Чл.  146. Веществените доказателства се 
предоставят за експертизи с писмен протокол, 
изготвен от служба „Съдебно деловодство“, 
съдържащ точното им описание, номерата 
на следственото и съдебното дело, датата на 
предаване и подписите на предаващия и при­
емащия служител.
Чл. 147. Когато делото се предава от един 
орган на друг, веществените доказателства се 
предават заедно с него.
Чл. 148. (1) Веществените доказателства се 
проверяват всяка година от комисия, назначена 
със заповед на административния ръководител.
(2) Комисията проверява налице ли са всички 
веществени доказателства, правилно ли се съх­
раняват и има ли доказателства, по отношение 
на които не е направено разпореждане на съда 
или разпореждането не е изпълнено. Коми­
сията изготвя протокол за проверката, който 
се съхранява в служба „Съдебно деловодство“ 
като приложение към книгата за веществени 
доказателства.
Чл. 149. (1) Веществените доказателства, за 
които е разпоредено връщане на собственика 
или предоставяне на друга институция, се пре­
дават с протокол, съдържащ следните данни: 
точно описание, номерата на следственото 
и съдебното дело, номера на присъдата или 
определението, отнасящи се до веществените 
доказателства, датата на предаването и под­
писите на приемащото и предаващото лице.
(2) Когато собственикът е чуждестранно 
лице, чрез Министерството на правосъдието се 
уведомява посолството на съответната държава 
и ако веществените доказателства не бъдат по­
търсени в едногодишен срок от уведомлението, 
с тях се постъпва по реда на ал. 1.
Чл. 150. (1) За унищожаването на вещест­
вените доказателства, за които е постановено 
това, както и тези, които са без стойност и 
подлежат на унищожаване, се съставя протокол 
и се прави отбелязване в книгата за веществе­
ните доказателства.
(2) Ако вещите са изгубили стойността си 
след постъпването им в съда поради недобро 
съхраняване или друга причина, комисията по 
чл. 148, ал. 1 съставя протокол за това, който 
се представя на административния ръководи­
тел на съда за търсене съответна отговорност 
от виновното длъжностно лице. Ако за такива 
вещи в присъдата не е постановено да бъдат 
унищожени, унищожаването се извършва по 
решение на същата комисия, одобрено от 
председателя на съда.